ຍານ Atlantis ລົງຈອດ ເປັນເທື່ອສຸດທ້າຍ ທີ່ລັດຟລໍຣິດາ (ເບິ່ງວີດີໂອແລະຮູບສະລາຍດ໌)
ຍານ Atlantis ລົງຈອດ ເປັນເທື່ອສຸດທ້າຍ ມ້ວນທ້າຍໂຄງການ ຍານອະວະກາດໄປກັບ 30 ປີ
ຍານອະວະກາດໄປກັບ Atlantis ໄດ້ລົງຈອດດ້ວຍຄວາມປອດໄພຊຶ່ງເຮັດໃຫ້ໂຄງການຍານ ອະວະກາດໄປກັບຂອງສະຫະລັດ ທີ່ດຳເນີນມາເປັນເວລາ 30 ປີນັ້ນໄດ້ສິ້ນສຸດລົງ ຢ່າງເປັນ ທາງການ ຍານອະວະກາດໄປກັບ Atlantis ທີ່ມີພວກນັກບິນອະວະກາດ 4 ຄົນຮ່ວມເດີນທາງມານັ້ນ ໄດ້ລົງຈອດບໍ່ດົນກ່ອນເວລາ 10 ໂມງ ຕາມເວລາມາດຕະຖານສາກົນ ທີ່ສູນກາງອະວະກາດ ເຄນເນດີ້ໃນລັດຟລໍຣິດາທາງພາກໃຕ້ຂອງສະຫະລັດ ສະພາບດິນຟ້າອາກາດທີ່ດີແລະຝູງຊົນ ຈຳນວນຫຼາຍຮ້ອຍຄົນໄດ້ຕ້ອນຮັບການລົງຈອດຂອງຍານ Atlantis ການປະຕິບັດງານເປັນເວລາ 13 ມື້ຂອງຍານ Atlantis ໄດ້ມ້ວນທ້າຍຖ້ຽວບິນທີ 33 ຊຶ່ງ ເປັນຖ້ຽວບິນສຸດທ້າຍຂອງຍານຫຼັງຈາກໄດ້ເຂົ້າຮັບໃຊ້ ເປັນເວລາ 26 ປີ ຍານ Atlantis ຊຶ່ງເປັນຍານອະວະກາດໄປກັບລຳທີ 4 ຂອງອົງການນາຊາຫຼືອົງການອະວະກາດຂອງສະ ຫະລັດໄດ້ບິນຂຶ້ນສູ່ອະວະກາດເປັນຄັ້ງທຳອິດໃນເດືອນຕຸລາປີ 1985 ພວກນັກບິນອະວະກາດ ໄດ້ອອກເດີນທາງຈາກສະຖານີອະວະກາດນາໆຊາດໃນມື້ວັນອັງ ຄານຜ່ານມາຫຼັງຈາກໄດ້ເຂົ້າຈອດຢູ່ທີ່ສະຖານີອະວະກາດນາໆຊາດເປັນເວລາ 8 ມື້ເພື່ອນຳ ເອົາສະບຽງອາຫານທີ່ສາມາດກຸ້ມໄດ້ນຶ່ງປີໄປໃຫ້ແລະລຳລຽງເອົາຂີ້ເຫຍື້ອແລະອຸບປະກອນ ທີ່ໃຊ້ແລ້ວ ກັບຄືນມາຍັງໂລກ ຍານອະວະກາດ Atlantis ແລະຍານອະວະກາດໄປກັບລຳອື່ນໆຈະຖືກເຊົາໃຊ້ແລະນຳໄປ ສະແດງໃຫ້ປະຊາຊົນເບິ່ງ